Okresná prokuratúra Trenčín 
Bernolákova 2, 912 50 Trenčín 1

Sp. zn. : 1 Pv 72/13/3309	Trenčín, 26.6.2014
EEČ : 2-28-149-2014

U Z N E S E N I E

Trestná vec:	obvinená XXXXX  
Prečin:	Ohrozovanie mravnej výchovy mládeže podľa § 211 odsek 1 písmeno b, odsek 3 písmeno a Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátor Okresnej prokuratúry Trenčín
Podľa § 217 odsek 1 Trestného poriadku vyslovujem, že obvinená:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 29.4.2014, spisová značka 1 Pv 72/13/3309, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
ako zákonný zástupca ml. Denisa H., nar. 14.05.1997, u tohto dostatočným spôsobom nezabezpečila riadne plnenie školskej dochádzky v zmysle ustanovenia § 19 ods. 2 zákona č. 245/2008 Z.z. o výchove a vzdelávaní (ďalej len „školský zákon“), čím  v školskom roku 2012/2013 do dňa 08.01.2013 vymeškal 325 neospravedlnených vyučovacích hodín, pričom bol riadne prihlásený ako žiak 8. ročníka ZŠ XXXXX, Dlhé Hony 1 a vzťahuje sa na neho povinná školská dochádzka v zmysle ustanovenia § 19 ods. 1, 2 školského zákona.

Uznesením prokurátora Okresnej prokuratúry XXXXX zo dňa 29.4.2014, spisová značka 1 Pv 72/13/3309, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
XXXXX prokuratúry v Trenčíne uznesením sp. zn. 1 Pv 72/13 zo dňa 13.02.2013, ktoré nadobudlo právoplatnosť dňa 04.03.2013, podľa § 216 ods. 1 Trestného poriadku podmienečne zastavil trestné stíhanie proti obvinenej XXXXX pre prečin ohrozovanie mravnej výchovy mládeže podľa § 211 ods. 1 písm. b), ods. 3 písm. a) Trestného zákona s poukazom na § 138 písm. b) Trestného zákona na tom skutkovom základe, že ako zákonný zástupca ml. Denisa H., nar. 14.05.1997, u tohto dostatočným spôsobom nezabezpečila riadne plnenie školskej dochádzky v zmysle ustanovenia § 19 ods. 2 zákona č. 245/2008 Z.z. o výchove a vzdelávaní (ďalej len „školský zákon“), čím  v školskom roku 2012/2013 do dňa 08.01.2013 vymeškal 325 neospravedlnených vyučovacích hodín, pričom bol riadne prihlásený ako žiak 8. ročníka ZŠ XXXXX, Dlhé Hony 1 a vzťahuje sa na neho povinná školská dochádzka v zmysle ustanovenia § 19 ods. 1, 2 školského zákona.

Zároveň podľa § 216 ods. 2 Trestného poriadku bola v uznesení obvinenej uložená skúšobná doba podmienečného zastavenia trestného stíhania v trvaní jedného roka odo dňa právoplatnosti uznesenia, teda od dňa 04.03.2013. 

Z dôvodu šetrenia podmienok pre rozhodnutie podľa § 217 ods. 1 Trestného poriadku o osvedčení sa v skúšobnej dobe podmienečného zastavenia trestného stíhania boli na obvinenú zabezpečené správy z Obvodného oddelenia PZ Okresného riaditeľstva PZ XXXXX, Obvodného úradu v Trenčíne, odboru všeobecnej vnútornej správy,  Mestskej polície v Trenčíne, Mestského úradu v Trenčíne. 

Z vyššie uvedených správ vyplýva, že proti obvinenej v priebehu skúšobnej doby podmienečného zastavenia trestného stíhania nebolo vedené trestné stíhanie, nedopustila sa žiadneho trestného činu, pričom v správe od Mestskej polície XXXXX bolo konštatované, že sa obvinená dopustila priestupku proti občianskemu spolunažívaniu podľa § 49 ods. 1 písm. d) zák. č. 372/1990 Zb. a to dňa 30.08.2013, kde tento bol vyriešený napomenutím obvinenej. Z ostatných správ vyplýva, že sa obvinená nedopustila žiadneho iného priestupku, ani protiprávneho konania a teda s prihliadnutím na uvedené sa dá konštatovať, že viedla riadny život, pričom uvedený priestupok, ktorého sa dopustila je nízkej až bezvýznamnej závažnosti.

Vzhľadom na vyššie uvedené skutočnosti obvinená XXXXX splnila zákonné podmienky pre rozhodnutie o osvedčení sa v skúšobnej dobe podmienečného zastavenia trestného stíhania, a preto bolo potrebné rozhodnúť tak, že obvinená sa v zmysle ustanovenia § 217 ods. 1 Trestného poriadku počas skúšobnej doby osvedčila a v trestnom stíhaní sa nebude pokračovať. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Ondrej Kováčik
prokurátor